Í dag verður hátíðarhald á flogvøllinum í sambandi við at flogbreytin nú verður latin upp fyri allari ferðslu eftir at fløgvøllurin er longdur upp í 1799 metrar. Finnbogi Niclassen, virkandi stjóri í p/f Vága Floghavn, sigur við útvarpið, at hann roknar við, at ferðslan á Føroya einasta flogvølli nú fer at økjast. Hátíðarhaldið á flogvøllinum byrjar í dag klokkan 14, tá rutuflogfarið hjá Atlantsflog lendir. EFtir at flogfarið er komið til komuhøllina, verða røður og sangur við vágakórinum. Røðarar vera Kitty May Ellefsen, nevndarforkvinna í p/f Vága Floghavn, Johan Dahl, landsstýrismaður við ferðslumálum, Finnbogi Niclasen, flogvallastjóri, Christian Andreasen nevndarformaður í J & K Petersen, sum hevur staðið fyri byggiarbeiðinum, og Bjarni A. Bjarnason, nevndarformaður í Atlantsflog. Høvundur: Ingi Samuelsen/Eirikur í Jákupsstovu Løgd út: 3. des kl. 10: 32 Dagførd: 3. des kl. 10: 36 Kringvarp. fo-tíðindi, ítróttur og mentan Útvarp, sjónvarp og netvarp úr øllum Føroyum-24 tímar um samdøgrið